Iliz Bulat ne oa nemet ur chapel un amzer zo bet. Kalz istorioù zo o tennañ d'an iliz ha gant Serj le Malefant omp aet d'ober an dro anei .Deus Lannuon zo deut PIKERIEN-MEIN e-kreiz an naontekvet kantved da sevel BEG TOUR AN ILIZ : ha just a-walc'h zo bet kizellet gante 'barzh an iliz UR MARTOLOD martreze da ziskouez deus pelec'h oant o tont. Kavet neunt merc'hed da blij' de hag int chomet da vevañ 'pad o buhez eno da  labourat war o micher, piker-mein. C'hwec'h metrad ha tri-ugent uhel eo tour an iliz ! Deus ar pezh vez kontet, ar familh Pestivien 'noa ket gallet kaout bugel ebet pe oa bet laeret o bugel de'. Ha war mogerioù diavez an iliz eo bet kizellet deus un tu un olifant, ur bugel gantañ en E DROMPILH ha deus an tu all d'ar porch ul loen 'giz marmouz, ur bugel gantañ en e zivrec'h. Troet eo an ilizoù 'etrezek Jeruzalem , setu 'mañ an nor vras deus tu ar c'hornog, tu an avel hag ar glav , setu deut ar boaz mont  'barzh an iliz dre an nor kostez, dihellet d'ar c'hreisteiz. Eno 'n em gave tud « ar fabrique » kuzul-ker an amzer'wechall d'ober o soñj war ar pezh oa d'ober er barrez